लघुकथा की तीसरी समस्या है–लघुकथा के कुछ लेखक जाने–अनजाने इसे आवश्यकता से अधिक ‘कायदे–कानूनों की चौहद्दी’ में बाँधने का प्रत्यक्ष या परोक्ष रूप से प्रयास करते है या कर रहे हैं । या यों कहें कि इसे ‘गणित’ एवं ‘विज्ञान’ की तरह ही ‘सूत्र’ में बाँधकर चलना चाहते हैं। ऐसे ही लोगों के ‘अड़ियल’ रुख ने शायद बहुत सारे ‘फालतू’ विवादों को जन्म दिया है, जिससे लघुकथा –समीक्षा के विकास की बात तो एक किनारे रखिए ‘इसका’ ठीक से जन्म तक नहीं होने दिया।